**НОВИ ВЪЗМОЖНОСТИ ЗА РАЗВИТИЕТО НА МАЛКИЯ И СРЕДНИЯ БИЗНЕС**

Министерството на икономиката обяви процедура на подбор на проекти: № BG16RFOP002-2.002 „Развитие на управленския капацитет и растеж на МСП“, чиято основна цел е развитие на управленския капацитет и растеж на малките и средни предприятия (МСП) в България чрез подкрепа за специализирани услуги и насърчаване използването на информационни и комуникационни технологии и услуги.

**Размер на помощта**, равна на до 70% от проекта – от 50 000 лв. до 391 166 лв. като приложимият режим на държавна/минимална помощ е „de minimis“ съгласно Регламент (ЕС) № 1407/2013.

**Продължителност** - 18 месеца

**Допустими кандидати** по настоящата процедура за подбор на проекти са само кандидати, които отговарят на следните **критерии**:
- Дружества, регистрирани по Търговския закон
- Mикро, малко или средно предприятие
- Имат минимум 3 /три/ приключени финансови години към датата на обявяване на процедурата. (2013, 2014 и 2015 г.)

- Реализирали минимален размер на нетни продажби общо за 2013, 2014 и 2015 г:

* Микро предприятие - 210 000 лв
* Малко предприятие - 750 000 лв
* Средно предприятие - 3 000 000 лв

- Развиват своята основна икономическа дейност и дейността, за която кандидатстват в една от определените в Националната стратегия за насърчаване на малките и средните предприятия 2014-2020 групи сектори на икономическа дейност съгласно тяхната технологична интензивност, както следва:

* [Високотехнологични и средно високотехнологични промишлени производства](https://pisar.bg/europe/opcompetitiveness/managementcapacity/?gclid=CLTiqbOmys0CFYZuGwodlucMDA#collapseEight)
* [Интензивни на знание услуги](https://pisar.bg/europe/opcompetitiveness/managementcapacity/?gclid=CLTiqbOmys0CFYZuGwodlucMDA#collapseSix)
* [Нискотехнологични и средно нискотехнологични промишлени производства](https://pisar.bg/europe/opcompetitiveness/managementcapacity/?gclid=CLTiqbOmys0CFYZuGwodlucMDA#collapseFour)

**Допустими за финансиране са следните дейности:**

**I. Дейности за развитие и укрепване на управленския капацитет на предприятията, в т. ч.:**

1. Въвеждане и сертифициране на системи за управление в съответствие с изискванията на национални/европейски/международни стандарти;
2. Постигане на съответствие на продукти с национални/ европейски/ международни стандарти;
3. Внедряване и сертифициране на добри производствени практики;
4. Ре-сертификация на системите за управление;
5. Реинженеринг на процесите в предприятията;
6. Представяне пред потенциални инвеститори и участие на капиталовите пазари в страната и чужбина.

**II. Дейности за насърчаване използването на информационни и комуникационни технологии и услуги:**

1. Дейности за услуги за разработване и въвеждане на ИКТ базирани софтуери за управление на бизнес процесите в предприятията;
2. Дейности за придобиване и въвеждане  на ИКТ базирани софтуери за управление на бизнес процесите в предприятията;
3. Дейности за инвестиции в ново оборудване и/или специализирани софтуерни приложения, допринасящ/и за въвеждането на ИКТ базирани софтуери за управление на бизнес процесите в предприятията;
4. Дейности за услуги по използването на софтуер за управленски системи като услуга - SaaS (Software as a service);
5. Дейности за услуги за „колокация“ на сървъри.

**III. Дейности за** **визуализация на проекта**

Подаването на проектното предложение по настоящата процедура се извършва по изцяло електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес:[https://eumis2020.government.bg](https://eumis2020.government.bg/).

Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет адреса на оперативната програма: [**www.opcompetitiveness.bg**](http://www.opcompetitiveness.bg/), както и на Единния информационен портал за обща информация за управлението на Европейските структурни и инвестиционни фондове: [**www.eufunds.bg**](http://www.eufunds.bg/)**.**

**Крайният срок** за подаване на проектни предложения е 17:30 часа на 15.08.2016 г.

Във връзка с приоритетите и допустимите дейности /в Раздел I/ по тази процедура сдружение GS1 при БТПП предлага следните услуги, които кандидатите могат да включат в проектите си във връзка с въвеждането на международни стандарти, което да бъде финансирано от бюджета на ОПИК: